	Ročník:
	Prvý

	Trieda:
	I. B

	Vzdelávacia oblasť:
	Príroda a spoločnosť

	Predmet:
	Prvouka - Máme radi ovocie

	Tematický celok:
	  Zdravie

	Prierezové témy:
	Ochrana života a zdravia. Environmentálna výchova. 



	Medzipredmetové vzťahy:
	Environmentálna výchova, slovenský jazyk, výtvarná výchova, hudobná výchova, matematika

	Ciele
	Kognitívne ciele:

-poznať pravidlá vyváženej stravy

-poznať rôzne druhy ovocia a zeleniny

-triedenie ovocia a zeleniny 

-poznať význam ovocia a zeleniny

Afektívne ciele:

-predchádzajme chorobám

-ochrana zdravia

-vzbudiť záujem o vyváženú stravu

-poznať vplyv vyváženej stravy a zdravého životného štýlu na zdravotný stav človeka

	Metódy a formy:
	 rozhovor, motivačná demonštrácia, brainstorming, triedenie podľa vlastností, výber správnej odpovede, didaktické hry

	Pomôcky:
	projektor, interaktívna tabuľa, ovocie, zelenina

	
	                                             Metodický postup

	Úvod:
	Zápis do triednej knihy. Oboznámenie sa s cieľom hodiny.

	Motivácia: 
	Rozhovor: Prečo máme denne jesť ovocie a zeleninu?

-metódou brainstormingu zistiť, čo žiaci o danej téme vedia                   

	Expozícia:


	Vyučovacej hodine predchádzala príprava výstavy ovocia a zeleniny. Ovocie a zeleninu doniesli žiaci, ktorí majú doma záhradu. 

Žiaci sa s jednotlivými druhmi ovocia a zeleniny zoznámili na výstave aj na portáli Virtuálna knižnica, kde pomocou interaktívneho cvičenia na základe indícií určovali rôzne druhy ovocia a zeleniny.



	Aplikácia a fixácia:


	Žiaci poznávajú rôzne druhy ovocia a zeleniny pomocou zmyslov:

a/ so zaviazanými očami určujú druh ovocia a zeleniny pomocou vône a hmatu

b/ ovocie a zeleninu ukrytú pod uterákom určujú len hmatom

c/ ochutnávame rôzne druhy ovocia a zeleniny



	Diagnostická fáza


	Žiaci triedia pomocou interaktívneho cvičenia obrázky ovocia a zeleniny do dvoch skupín.

	Ďalšie aktivity


	Využili sme medzipredmetové vzťahy a túto tému sme rozvíjali aj v iných aktivitách:

Matematika: Porovnávanie čísel 1 - 6

Výtvarná výchova –výtvarné práce- hra s čiarou a kontrastom

Hudobná výchova: naučili sme sa pieseň Červené jabĺčko

Slovenský jazyk: báseň Spadla hruška zelená

Jeden zo žiakov mal v ten deň narodeniny. Jeho rodičia nám na oslavu pripravili ovocnú misu.

                                


